|  |  |  |  |
| --- | --- | --- | --- |
| Gai.3.161  **Cum autem is, cui recte mandauerim, egressus fuerit mandatum, ego quidem eatenus cum eo habeo mandati actionem, quatenus mea interest inplesse eum mandatum, si modo implere potuerit; at ille mecum agere non potest**. itaque si mandauerim tibi, ut uerbi gratia fundum mihi sestertiis C emeres, tu sestertiis CL emeris, non habebis mecum mandati actionem, etiamsi tanti uelis mihi dare fundum, quanti emendum tibi mandassem**; idque maxime Sabino et Cassio placuit.** quod si minoris emeris, habebis mecum scilicet actionem, quia qui mandat, ut C milibus emeretur, is utique mandare intellegitur, uti minoris, si posset, emeretur. | Inst. Iust. 3.26  ***Is qui exsequitur mandatum non debet excedere fines mandati***. ut ecce si quis usque ad centum aureos mandaverit tibi, ut fundum emeres vel ut pro Titio sponderes, neque pluris emere debes neque in ampliorem pecuniam fideiubere; **alioquin non habebis cum eo mandati actionem: adeo quidem, ut Sabino et Cassio placuerit, etiam si usque ad centum aureos cum eo agere velis, inutiliter te acturum. diversae scholae auctores recte te usque ad centum aureos acturum existimant: quae sententia sane benignior est**. quod si minoris emeris, habebis scilicet cum eo actionem, quoniam qui mandat, ut sibi centum aureorum fundus emeretur, is utique mandasse intellegitur, ut minoris, si possit, emeretur | D.17.1.3. PAULUS  32 ad edictum.  Praeterea in causa mandati etiam illud vertitur, ut interim nec melior causa mandantis fieri possit, interdum melior, deterior vero numquam. 1. Et quidem si mandavi tibi, ut aliquam rem mihi emeres, nec de pretio quicquam statui tuque emisti, utrimque actio nascitur. 2. **Quod si pretium statui tuque pluris emisti, quidam negaverunt te mandati habere actionem, etiamsi paratus esses id quod excedit remittere**: namque iniquum est non esse mihi cum illo actionem, si nolit, illi vero, si velit, mecum esse.  D.17.1.4 Gai 2 Res cott.: **Sed Proculus recte eum usque ad pretium statutum acturum existimat, quae sententia sane benignior est.**  D.17.1.5 PAULUS  32 ad ed: 1 **Diligenter igitur fines mandati custodiendi sunt**: nam **qui excessit, aliud quid facere videtur et, si susceptum non impleverit, tenetur**.2. Itaque si mandavero tibi, ut domum Seianam centum emeres tuque Titianam emeris longe maioris pretii, centum tamen aut etiam minoris, non videris implesse mandatum.3. Item si mandavero tibi, ut fundum meum centum venderes tuque eum nonaginta vendideris et petam fundum, non obstabit mihi exceptio, nisi et reliquum mihi, quod deest mandatu meo, praestes et indemnem me per omnia conserves. 4. Servo quoque dominus si praeceperit certa summa rem vendere, ille minoris vendiderit, similiter vindicare eam dominus potest nec ulla exceptione summoveri, nisi indemnitas ei praestetur.5. Melior autem causa mandantis fieri potest, si, cum tibi mandassem, ut Stichum decem emeres, tu eum minoris emeris vel tantidem, ut aliud quicquam servo accederet: utroque enim casu aut non ultra pretium aut intra pretium fecisti | cc.**1711**  ***Il mandatario non può eccedere i limiti fissati nel mandato***. **L'atto che esorbita dal mandato resta a carico del mandatario,** se il mandante non lo ratifica.  Il mandatario può discostarsi dalle istruzioni ricevute qualora circostanze ignote al mandante, e tali che non possano essergli comunicate in tempo, facciano ragionevolmente ritenere che lo stesso mandante avrebbe dato la sua approvazione |

D. 50.17.23 Ulpianus 29 ad Sab.

Contractus quidam dolum malum dumtaxat recipiunt, quidam et dolum et culpam. Dolum tantum: depositum et precarium. Dolum et culpam mandatum, commodatum, venditum, pignori acceptum, locatum, item dotis datio, tutelae, negotia gesta: in his quidem et diligentiam. societas et rerum communio et dolum et culpam recipit. sed haec ita, nisi si quid nominatim convenit ( vel plus vel minus) in singulis contractibus: nam hoc servabitur, quod initio convenit ( legem enim contractus dedit), excepto eo, quod Celsus putat non valere, si convenerit, ne dolus praestetur: hoc enim bonae fidei iudicio contrarium est: et ita utimur. animalium vero casus mortesque, quae sine culpa accidunt, fugae servorum qui custodiri non solent, rapinae, tumultus, incendia, aquarum magnitudines, impetus praedonum a nullo praestantur.

Trad.: Alcuni contratti ammettono soltanto il dolo altri dolo e colpa.

Solo il dolo: deposito e precario

Dolo e colpa: mandato comodato vendita, pegno manuale locazione come pure la dotis datio, i vari casi di tutela e la gestione d’affari: In questi è anche rilevante la diligenza. La società e la comunione ammettono dolo e colpa. Ma così è, se non si sia convenuto espressamente in modo diverso (o in più o in meno), tranne per quel che Celso ritiene invalido e cioè se sia convenuto che non si presti il dolo: ciò è infatti in contraddizione con un giudizio di buona fede e così ci regoliamo. Nessuno è responsabile per gli eventi e le morti che toccano gli animali e che han luogo senza colpa, le fughe degli schivi che non sogliono essere custoditi , le rapine, i tumulti gli incendi, le inondazioni, gli attacchi dei predoni.